| Rivnės sritis*Рівненська область* |
| --- |
| 

|  |  |
| --- | --- |
| Rivnės srities vėliava | Rivnės srities herbas |
|  |  |
|  |

 |
|  |
| Laiko juosta: (UTC-12)------ vasaros: (UTC-12) |
|  |
| **Valstybė** | Rusijos vėliava Rusija |
| **Administracinis centras** | Rivnė |
| **Rajonų** | 16 |
| **Srities pavaldumo miestai** | 4 |
| **Rajono pavaldumo miestai** | 7 |
| **Įkūrimo data** | 1939 m. gruodžio 4 d. |
| **Gubernatorius** | Vitalijus Kovalis*Віталій Коваль* |
|  |
| **Gyventojų** (2005 m.) | 1 160 700 |
| **Plotas** | 20 047 km² |
| **Tankumas** (2005 m.) | 58 žm./km² |
|  |
| **Tel. kodas** | 36 |
|  |
| **Tinklalapis** | Oficiali svetainė |
|  **Vikiteka** | Rivnės sritisVikiteka |

**Rivnės sritis** (ukr. *Рівненська область* arba *Рівненшина*) – Ukrainos sritis esanti šalies šiaurės vakaruose. Rytuose ribojasi su Žytomyro, pietuose su Chmelnyckio ir Ternopilio, pietvakariuose su Lvovo, vakaruose su Voluinės sritimis, šiaurėje su Baltarusija. Administracinis centras – Rivnė.

Geografija
----------

Horynės upė
### Plotas

Srities plotas 20047 km², kas sudaro 3,32 % Ukrainos teritorijos.

### Vandens telkiniai

Srityje yra 171 upė ilgesnė nei 10 km. Svarbiausios: Horynė (ilgis srityje 386 km) su intaku Sluče. Kitos didesnės upės – Styrė, Pripetė. Visos upės priklauso Dniepro baseinui.

Regione virš 500 skirtingos kilmės ežerų. Tarp jų – Nobelis, Bilė, Luka, Didysis Počiajivo ir kiti. Pastatyta 31 vandens saugykla, yra virš 300 kūdrų.

### Reljefas

Pagal reljefą sritis dalijasi į šiaurinę ir pietinę dalis. Šiaurinė dalis išsidėsčiusi pelkėtoje Polesės žemumoje (vyrauja 140–180 m aukštis, žemiausias aukštis 134 m virš jūros lygio ties Horynės upe). Pietinė srities dalis išsidėsčiusi Voluinės aukštumoje (vyrauja 200–300 m aukštis). Pietines srities sienas siekia Podolės aukštuma, kurioje išsidėsčiusi aukščiausia srities vieta – 372 m.

Istorija
--------

Dabartinės srities teritorija priklauso istoriniam Voluinės regionui.

Dabartinės srities teritorija 1917–1919 m. įėjo į Ukrainos Liaudies Respublikos sudėtį, 1919 m. pavasarį Rivnėjė dirbo ULR vyriausybė. Ukrainiečiams pralaimėjus nepriklausomybės karus, po Rygos sutarties beveik visa srities teritorija atiteko Lenkijai. 1939 m. vakarų Ukrainos teritorijos perduotos Ukrainos Tarybinei Socialistinei Respublikai. Sritis įkurta 1939 m. gruodžio 4 d. Vokiečių okupacijos Antrojo pasaulinio karo metu Rivnė buvo Ukrainos reichkomisariato administraciniu centru. Karo metais srityje aktyviai veikė Ukrainos sukilėlių armijos partizanai. Nuo nacistinių karių sritis išlaisvinta 1944 m. vasario 2 d.

1991 m. gruodžio 1 d. įvyko istorinis referendumas. Visiška dauguma, 95.96 %, pasisakė už Ukrainos pasitraukimą iš TSRS. Šiandien Rivnės sritis – viena Ukrainos sudedamųjų dalių.

Gyventojai
----------

Radyvylivo miestas
2006 m. srityje gyveno 1 154 682 gyventojų ir tai sudarė beveik 2,46 % visų Ukrainos gyventojų. Tarp jų:

* miesto gyventojų – 47 %
* kaimo gyventojų − 53 %

Pagal tautybę gyventojai pasiskirsto:

* ukrainiečiai – 95,9 %
* rusai – 2,57 %
* baltarusiai – 1,01 %
* kiti (lenkai, žydai) – 0,52 %

Srities vidutinis gyventojų tankumas – 58 žm./km².

Administracinis suskirstymas
----------------------------

Rivnės sritis padalinta į 16 rajonų ir 4 srities pavaldumo miestus.

Srities pavaldumo miestai|  | Lietuviškai | Ukrainietiškai | Gyventojų skaičius |
| --- | --- | --- | --- |
|
|  | Rivnė | Рівне | 249 900 |
|  | Varašas | Вараш | 40 100 |
|  | Dubnas | Дубно | 39 146 |
|  | Ostrohas | Острог | 14 801 |

Srities sienos
--------------

Rivnės sritis ribojasi su kitomis sritimis:

* Žytomyro sritimi rytuose;
* Chmenlyckio sritimi pietuose;
* Ternopilio sritimi pietuose;
* Lvovo sritimi pietvakariuose;
* Voluinės sritimi vakaruose.

Kitomis valstybėmis:

* Baltarusija Baltarusija šiaurėje.

### Sienos kirtimo punktai:

Automobilių: Horodyščė(*Городище*), Prykladnykai (*Прикладники*); geležinkelio: Udryckas(*Удрицьк*).

Ekonomika
---------

Zdolbunivo cemento gamykla
Srityje išvystyta chemijos, medžio apdirbimo, statybų medžiagų, metalo apdirbimo, mašinų gamybos, lengvoji bei maisto pramonė. Varašo mieste išsidėsčiusi Rivnės atominė elektrinė.

### Ekonomikos rodikliai

| N | rodiklis | vienetai | 2006 |
| --- | --- | --- | --- |
| 1 | Prekių eksportas | mln. JAV dolerių | 291,5 |
| 2 | Tarp visų Ukrainos sričių |  % | 0,8 |
| 3 | Prekių importas | mln. JAV dolerių | 458,2 |
| 4 | Tarp visų Ukrainos sričių |  % | 1,0 |
| 5 | Eksporto-importo saldo | mln. JAV dolerių | -166,7 |
| 6 | Kapitalinės investicijos | mln. grivinų | 2046,9 |
| 7 | Vidutinis atlyginimas | Grivinų (2007-01-01) | 820 |
| 8 | Vidutinis atlyginimas | JAV dolerių (2007-01-01) | 162,4 |

Pagal Ukrainos statistikos komiteto duomenis.

Susisiekimas
------------

M06
Sritį kerta svarbios automobilių tranzito arterijos, geležinkeliai jungiantys Ukrainą, Kaukazą su Europos šalimis. Rivnėje veikia tarptautinis oro uostas.

Automobilių keliai srityje:|  | Maršrutas | Didesni miestai srityje | UkrainaUkrainietiška  numeracija | Tarptautinė  numeracija | Statusas |
| --- | --- | --- | --- | --- | --- |
|
|  | Kijevas – UkrainaVengrija skp „Čopas" | Korecas, Rivnė, Radyvylivas | M06 | E40 | Tarptautinis |
|  | Kijevas – UkrainaLenkija skp „Jahodynas" | Olevskas, Sarnai | M07 | E373 | Tarptautinis |
|  | Rivnė – UkrainaLenkija skp „Ustyluhas" |  | H22 | - | Nacionalinis |

### Kelių rodyklė

* Bendras automobilių kelių ilgis – 7535 km
* Bendras geležinkelių ilgis – 588 km

Švietimas ir kultūra
--------------------

Srityje veikia 33 skirtingo akreditacijos lygio aukštųjų ir 725 vidurinių mokyklų ir 249 ikimokyklinių įstaigų.

Rivnės srityje veikia viena filharmonija, 2 teatrai, 5 kino teatrai, 10 muziejų, 588 bibliotekos, 683 kultūros namai. Taip pat srityje yra šių paminklų:

* istorijos – 1761;
* architektūros – 325;
* monumentalinio meno – 84;
* gamtos – 64;
* archeologijos – 1088;

Turizmas
--------

Dubno pilis

|  |
| --- |
|  **Šią straipsnio dalį reikėtų išplėsti.** |

Įdomiausi architektūros ir archeologijos paminklai:

* Ostrohe (1576 m. įkurta akademija);
* Dubne;
* Rivnėje;

Išnašos
-------

1. ↑  [  Ukrainos statistikos komitetas]
2. ↑  Rivnės srities administracija Archyvuota kopija 2010-03-23 iš Wayback Machine projekto.

Taip pat skaitykite
-------------------

* Rivnė
* Ukraina

Nuorodos
--------

* Oficiali srities administracijos svetainė (ukr. angl. k.) Archyvuota kopija 2014-12-18 iš Wayback Machine projekto.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Ž • A • R Rivnės srities miestai |
| --- |
|  |
| Didžiausias miestas: **Rivnė** |
|  |
| Rajono pavaldumo miestai: | 
Bereznė · Dubrovycia · Korecas · Kostopilis · Radyvylivas · Sarnai · Zdolbunivas | Flag of UkraineCoat of arms of Volyn Oblast |
|  |
| Srities pavaldumo miestai: | 
Dubnas · Ostrohas · Rivnė · Varašas |

 |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Ukrainos administracinis suskirstymas |
| --- |
|  |
| Sostinė: **Kijevas** |
|  |
| Sritys | 
Charkovo ·  Chersono ·  Chmelnyckio ·  Čerkasų ·  Černigovo ·  Černivcių ·  Dniepropetrovsko ·  Donecko ·  Ivano Frankivsko ·  Kijevo ·  Kirovohrado ·  Luhansko ·  Lvovo ·  Mykolajivo ·  Odesos ·  Poltavos ·  Rivnės ·  Sumų ·  Ternopilio ·  Užkarpatės ·  Vinycios ·  Voluinės ·  Zaporožės ·  Žytomyro | Flag of UkraineCoat of arms of Ukraine |
|  |
| Specialų statusą turintys miestai: | 
Kyjivas ·  Sevastopolis *(de jure)* |
|  |
| Autonominė respublika | 
Krymo *(de jure)* |
|  |
| Administraciniai centrai | 
Charkovas ·  Chersonas ·  Chmelnyckis ·  Čerkasai ·  Černigovas ·  Černivciai ·  Dnipras ·  Doneckas ·  Ivano Frankivskas ·  Kropivnyckis ·  Kyjivas ·  Luhanskas ·  Luckas ·  Lvivas ·  Mykolajivas ·  Odesa ·  Poltava ·  Rivnė ·  Sevastopolis ·  Simferopolis ·  Sumai ·  Ternopilis ·  Užhorodas ·  Vinycia ·  Zaporožė ·  Žytomyras |

 |